กรมชลประทาน เฝ้าระวังและปฏิบัติตามแผนบริหารจัดการน้ำเคร่งครัดรัดกุม พร้อมขอความร่วมมือประชาชนใช้น้ำอย่างประหยัด
กรมชลประทาน เฝ้าระวังและปฏิบัติตามแผนบริหารจัดการน้ำเคร่งครัดรัดกุม พร้อมขอความร่วมมือประชาชนใช้น้ำอย่างประหยัดนายทวีศักดิ์ ธนเดโชพล รองอธิบดีกรมชลประทาน เปิดเผยสถานการณ์น้ำในอ่างเก็บน้ำขนาดใหญ่ทั่วประเทศว่า ปัจจุบัน(18 พ.ย. 62) มีปริมาณน้ำในอ่างฯรวมกัน 46,753 ล้าน ลบ.ม. คิดเป็นร้อยละ 66 เป็นปริมาณน้ำใช้การได้ 23,231 ล้าน ลบ.ม. หรือคิดเป็นร้อยละ 49 สำหรับใน 4 เขื่อนหลักลุ่มน้ำเจ้าพระยา (เขื่อนภูมิพล เขื่อนสิริกิติ์ เขื่อนแควน้อยบำรุงแดน และเขื่อนป่าสักชลสิทธิ์) มีปริมาณน้ำรวมกัน 11,864 ล้าน ลบ.ม. หรือร้อยละ 48 เป็นปริมาณน้ำใช้การได้รวมกัน 5,168 ล้าน ลบ.ม.ส่วนอ่างเก็บน้ำที่มีปริมาณน้ำอยู่ในเกณฑ์น้อยกว่าร้อยละ 30 ของความจุอ่างฯ มีจำนวน 6 แห่ง ได้แก่ เขื่อนแม่กวงอุดมธารา จังหวัดเชียงใหม่ (มีปริมาณน้ำ 71 ล้าน ลบ.ม. คิดเป็นร้อยละ 27 ของความจุอ่างฯ น้ำใช้การได้ 56 ล้าน ลบ.ม.), เขื่อนอุบลรัตน์ จังหวัดขอนแก่น (มีปริมาณน้ำ 561 ล้าน ลบ.ม. คิดเป็นร้อยละ 23 ของความจุอ่าง ซึ่งปัจจุบันเริ่มนำน้ำก้นอ่างฯมาใช้แล้ว ซึ่งจะไม่กระทบต่อความมั่นคงของตัวเขื่อน)  เขื่อนลำพระเพลิง จังหวัดนครราชสีมา (มีปริมาณน้ำ 27 ล้าน ลบ.ม. คิดเป็นร้อยละ 18 ของความจุอ่างฯ เป็นน้ำใช้การได้ 26 ล้าน ลบ.ม.)  เขื่อนลำนางรอง จังหวัดบุรีรัมย์ (มีปริมาณน้ำ 25 ล้าน ลบ.ม. คิดเป็นร้อยละ 21 ของความจุอ่างฯ น้ำใช้การได้ 22 ล้าน ลบ.ม.) เขื่อนทับเสลา จังหวัดอุทัยธานี (มีปริมาณน้ำ 38 ล้าน ลบ.ม. คิดเป็นร้อยละ 24 ของความจุอ่างฯ น้ำใช้การได้ 21 ล้าน ลบ.ม.) และเขื่อนกระเสียว จังหวัดสุพรรณบุรี (มีปริมาณน้ำ 63 ล้าน ลบ.ม. คิดเป็นร้อยละ 21 ของความจุอ่างฯ น้ำใช้การได้ 23 ล้าน ลบ.ม.) โดยทั้งหมดสามารถสนับสนุนการใช้น้ำเฉพาะการอุปโภคบริโภค และรักษาระบบนิเวศเท่านั้นกรมชลประทาน ได้เตรียมพร้อมเครื่องสูบน้ำกว่า 2,000 เครื่อง รถบรรทุกน้ำกว่า 100 คัน ประจำไว้ในพื้นที่โครงการชลประทานทั่วประเทศ เพื่อพร้อมเข้าไปช่วยเหลือประชาชน อย่างไรก็ตามขอให้ทุกภาคส่วนร่วมกันใช้น้ำอย่างประหยัดและเกิดประสิทธิภาพมากที่สุด